29/04/2021 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Resolución de inscrición e publicación do acordo de mediación do 16 de outubro de 2020 sobre melloras das condicións de traballo para o persoal que presta servizos de axuda a domicilio da empresa Atendo Calidade, S. L. no Concello de Vedra

Logo de que as partes lexitimadas da empresa ATENDO CALIDADE, S. L., que é adxudicataria do servizo de axuda a domicilio no Concello de Vedra, expuxesen ás súas diferenzas ó abeiro do Acordo Interprofesional Galego sobre Procedementos Extraxudiciais de Solución de Conflitos de Traballo (AGA), o 16 de outubro de 2020 chégase a un acordo e solicítase a súa inscrición e publicación con data 22 de outubro de 2020. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). Considerando que a Xefatura Territorial de Emprego e Igualdade da Coruña é competente para resolver a inscrición e publicación deste acordo de mediación segundo o disposto no artigo 62.2 en consonancia co artigo 28 do Decreto 215/2020, do 3 de decembro, polo que se establece a estrutura orgánica da Consellería de Emprego e Igualdade (DOG núm.2563, do 17 de decembro de 2020), e coa disposición transitoria terceira do Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia. De acordo con todo o indicado, RESOLVO: 1. A inscrición do acordo de mediación do 16 de outubro de 2020 sobre melloras das condicións de traballo para o persoal que presta servizos de axuda a domicilio da empresa ATENDO CALIDADE, S. L. no Concello de Vedra, no rexistro de convenios e acordos colectivos de traballo da Comunidade Autónoma de Galicia.2. A remisión do acordo de mediación do 16 de outubro de 2020 sobre melloras das condicións de traballo para o persoal que presta servizos de axuda a domicilio da empresa ATENDO CALIDADE, S. L. no Concello de Vedra, ó Boletín Oficial da Provincia da Coruña para a súa publicación. A Coruña, 23 de abril de 2021 A xefa territorial de Emprego e Igualdade Judit Fontela Baró En Santiago de Compostela, en data 16 de outubro de 2020, na sede do Consello Galego de Relacións Laborais ao abeiro do procedemento de mediación establecido no Acordo Interprofesional Galego de solución de Conflitos de Traballo (AGA) promovido na empresa ATENDO CALIDADE (Servizo de Axuda no Fogar do Concello de Vedra) (Expte. AGA 53/20), reúnense as persoas que a seguir se relacionan, en presenza da mediadora designada D.ª Ruth Anne Mobellan Urresti. En representación da empresa: Elizabeth Ruth Jatin Sivo Provost Luis Barros Ríos En representación da parte social: María Pilar Graña Campelo (CIG) Roberto Alonso Iglesias (asesor CIG) Margarita Amenal Junquera (CC. OO.) Yolanda Costa Regueira (CC. OO.) Ricardo Óscar Santos Reiriz (asesor CC. OO.) Despois de varias xuntanzas entre a empresa e a representación sindical, xa desde finais de 2019, as partes reúnense na sede do Consello Galego de Relacións Laborais e manifestan recoñecerse lexitimidade e capacidade dabondo para chegar ao seguinte acordo. As partes recoñecen a necesidade de poñer en valor o traballo de axuda a domicilio e dotalo do correspondente recoñecemento social. Polo tanto, recoñecen a necesidade de reformular a prestación do servizo e incorporar innovacións organizativas e de coidado que axuden e favorezan as necesidades dos usuarios e das persoas traballadoras, nas actuáis circunstancias de pandemia e de cara ao futuro. Por elo, comprométense a entablar conversacións para a incorporación ao traballo das innovacións tecnolóxicas e as accións formativas necesarias para acadar este obxectivo. Pola súa parte, a empresa comprométese a intentar constituír unha asociación patronal para negociar o convenio colectivo. E como proba deste compromiso, as partes subscriben o seguinte acordo: ACORDO DE MELLORAS DAS CONDICIÓNS DE TRABALLO PARA O PERSONAL QUE PRESTA SERVICIOS DE AXUDA A DOMICILIO ADSCRITO O CONCELLO DE VEDRA, QUE NESTOS MOMENTOS É ADXUDICATARIA A EMPRESA “ATENDO CALIDADE, S. L.” Ostentando ambas partes a capacidade legal necesaria para contratar e obligarse, e a suficiente para o que é obxeto do presente acto, nas respectivas cualidades nas que actúan, M A N I F E S T A N: PRIMERO.–Que o presente acordo ten por obxeto mellorar as condicións laborais do persoal do servizo de Axuda a Domicilio do Centro de Traballo do Concello de Vedra. SEGUNDO.–Que con este obxeto pretendese regularizar e homoxeneizar as relacións laborais do persoal adscrito a contrata que presta Servicios no Concello de Vedra. En base a todo antedito, e cara o obxeto de dar cumplimento o legalmente establecido, ambas partes A C O R D A N: PRIMEIRO.–Ámbito persoal e funcional. Que o presente acordo afecta a todos/as os/as traballadores/as que no presente ou no futuro presten os seus servizos no Servizo de Axuda a Domicilio de Vedra e a empresa adxudicataria do mencionado servizo, que actualmente é a empresa ATENDO CALIDADE, S. L., e afectará de igual maneira a todas as empresas que no futuro poidan resultar adxudicatarias deste servizo de Axuda a Domicilio do Concello de Vedra. SEGUNDO.–Vixencia e duración. O presente acordo establécese con unha duración de carácter indefinido e entrará en vigor dende a data da súa sinatura TERCERO.–Prelación de normas. No aquí non regulado, estarase ao disposto no Convenio Colectivo para a Actividade de Axuda a Domicilio na Comunidad Autónoma de Galicia e demáis lexislación vixente. Así mesmo, respetarase as melloras contractuais, ad persom, que cada traballador ou traballadora viñera disfrutando ata o momento. CUARTO.–Xornada. Establécese a seguinte xornada máxima anual de: 1.710 horas para o ano 2022, cunha distribución de xornada semanal de 38,5 horas.1.665 horas para o ano 2023, cunha distribución de xornada semanal de 37,5 horas. Así mesmo, a partir do ano 2022, considéranse dias festivos o 24 e 31 de decembro, e o 22 de maio (Santa Rita). En caso de que algún destos festivos coincida en sábado ou domingo, disfrutarase no seguinte día laborable. De non poder disfrutar destes días festivos por circunstancias do servizo, e previo acordo co traballador/a, estes días serán compensados con 2 días mais de asuntos própios (por cada festivo traballado) e o correspondente plus de festivo. QUINTO.–Abono quilometraxe por uso de vehículo. Cando o persoal se desplace co seu propio coche para o desempeño do seu traballo, a empresa aboará 0,25 € por quilómetro. Dita cuantía comenzarase a devengar a partir do 1 de xaneiro de 2021. En todo caso tomarase como punto de partida, en tanto en cuanto a empresa non dispoña de outra sede de cento de traballo dentro do Concello de Vedra, a dirección do Concello de Vedra para o cálculo de ditos desplazamentos, no que prevalecerá a condición mais beneficiosa para o traballador/a a hora de establecer novos puntos de saida por posibles cambios de ubicación do local da empresa. Consideradase tempo efectivo de traballo e dentro da xornada de traballo os desprazamentos realizados dende o Centro de traballo os diferentes domicilios dos usuarios/as, asi como o tempo de desplazamento dende o último usuario/a ó centro de traballo. O kilometraxe consideradase como un suplido para todo tipo de contratación laboral. Dende o centro de traballo os desplazamentos os diferentes domicilios dos usuarios/as serán dentro da Xonrada laboral como tempo efectivo de traballo, e o kilometraxe consideradase como un suplido. Considerarase a todos efectos para todo o personal como centro de traballo o Concello. SEXTO.–Días de asuntos propios. O persoal, previo aviso, disporá dos seguintes días de asuntos própios para poder ausentarse do traballo con dereito a remuneración: Durante o ano 2020 4 días de asuntos própios (libre disposición), compuntado sempre como tempo de traballo efectivo, que poderá disfrutar o longo do ano, excepto acordo expreso entre a empresa e o traballador ou traballadora. Durante o ano 2021 5 días de asuntos própios (libre disposición), compuntado sempre como tempo de traballo efectivo que poderá disfrutar o longo do ano, excepto acordó expreso entre a empresa e o traballador ou traballadora Durante o ano 2022 7 días de asuntos própios (libre disposición), compuntado sempre como tempo de traballo efectivo, que poderá disfrutar o longo do ano, excepto acordó expreso entre a empresa e o traballador ou traballadora. Durante o ano 2023 9 días de asuntos própios (libre disposición), compuntado sempre como tempo de traballo efectivo, que poderá disfrutar o longo do ano, excepto acordó expreso entre a Empresa e o Traballador ou traballadora En todo caso, o persoal subrogado polo Concello, que tivera de aplicación o Convenio do Persoal Laboral do Concello de Vedra, gozará dos 9 días de asuntos própios a partires do 1 de xaneiro de 2022. DÉCIMO.–Plus dispoñibilidade para coordinadoras/es que acepten voluntariamente entrar no sistema de retén/guardías. As empresas voluntariamente poderán establecer turnos de dispoñibilidade que terán sempre carácter de voluntariedade por parte dos coordinadores ou coordinadoras. Aquel/la trabajador/a que voluntariamente se acolla a esta modalidade terá a obligación de estar localizable durante a xornada a fin de acudir a calquera requerimiento que poida producirse como consecuencia de unha situación de urxencia específica. As coordinadoras/es que acepten voluntariamente entrar no sistema de retén/guardías, terán dereito a percibir un plus de 150 €/mes. Establécese o mesmo tempo, un máximo de guardias de un fin de semana o mes por coordinador/a. A cuantía do Plus de dispoñibilidade de 150 €/mes, será incrementado todolos anos según actualización do IPC ou suba salarial que sexa de aplicación en vindeiras negociacións do Convenio Colectivo para a Actividade de Axuda a Domicilio de Galicia. Este plus será absorbible e compensable có plus de dispoñibilidad e de guardía vixente no centro de traballo. ÚLTIMO.–Rexistro e publicación. As partes acordan autorizar e delegar en D. Luis Arturo Nassar Randez Sanchez Capitan, con DNI XXXXXXXXX, do Consello Galego de Relacións Laborais, para proceder a facer cantos trámites sexan necesarios ante a autoridad laboral para a inscripción do presente acordó na plataforma Regcom, así como en todos os rexistros correspondentes que sexan precisos, coa finalidade da sua validación e publicación. DISPOSICIÓN TRANSITORIA PRIMEIRA Este acordo terá plena validez no momento que se adxudique o novo concurso. Asinan a presente acta en proba de conformidade no lugar e data arriba indicados.